CELEX: 32022R0268
Language: sl
Date: 2022-02-23 00:00:00
Title: Izvedbena uredba Komisije (EU) 2022/268 z dne 23. februarja 2022 o spremembi Izvedbene uredbe (EU) 2016/898 glede imena imetnika dovoljenja za pripravek iz Bacillus licheniformis (ATCC 53757) in njegove proteaze (ES 3.4.21.19) kot krmni dodatek ter Izvedbene uredbe (EU) 2018/982 glede imena imetnika dovoljenja za pripravek iz benzojske kisline, kalcijevega formata in fumarne kisline kot krmni dodatek (Besedilo velja za EGP)

24.2.2022   
               
               
                  SL
               
               
                  Uradni list Evropske unije
               
               
                  L 43/1
               
            
         IZVEDBENA UREDBA KOMISIJE (EU) 2022/268
         z dne 23. februarja 2022
         o spremembi Izvedbene uredbe (EU) 2016/898 glede imena imetnika dovoljenja za pripravek iz Bacillus licheniformis (ATCC 53757) in njegove proteaze (ES 3.4.21.19) kot krmni dodatek ter Izvedbene uredbe (EU) 2018/982 glede imena imetnika dovoljenja za pripravek iz benzojske kisline, kalcijevega formata in fumarne kisline kot krmni dodatek
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 1831/2003 določa dovoljevanje dodatkov za uporabo v prehrani živali ter razloge in postopke za izdajo takih dovoljenj.
                  
               
                     (2)
                  
                  
                     Z Izvedbeno uredbo Komisije (EU) 2016/898 z dne 8. junija 2016 (2) je bila dovoljena uporaba pripravka iz Bacillus licheniformis (ATCC 53757) in njegove proteaze (EC 3.4.21.19) kot krmnega dodatka. Imetnik dovoljenja je Novus Europe SA/NV.
                  
               
                     (3)
                  
                  
                     Z Izvedbeno uredbo Komisije (EU) 2018/982 z dne 11. julija 2018 (3) je bila dovoljena uporaba pripravka iz benzojske kisline, kalcijevega formata in fumarne kisline kot krmnega dodatka.
                  
               
                     (4)
                  
                  
                     Družba Novus Europe NV je v skladu s členom 13(3) Uredbe (ES) št. 1831/2003 predložila zahtevek za spremembo imena imetnika dovoljenja iz izvedbenih uredb (EU) 2016/898 in (EU) 2018/982.
                  
               
                     (5)
                  
                  
                     Vložnik trdi, da je spremenil svoje ime iz Novus Europe SA/NV v Novus Europe NV. Zahtevku so bili priloženi ustrezni podporni podatki.
                  
               
                     (6)
                  
                  
                     Predlagana sprememba pogojev dovoljenj je povsem upravnega značaja in ne vključuje nove ocene zadevnih krmnih dodatkov. Evropska agencija za varnost hrane je bila o zahtevku obveščena.
                  
               
                     (7)
                  
                  
                     Da bi se vložniku omogočilo, da izkorišča svoje pravice trženja pod novim svojim imenom Novus Europe NV, je treba spremeniti pogoje dovoljenj.
                  
               
                     (8)
                  
                  
                     Izvedbeni uredbi (EU) 2016/898 in (EU) 2018/982 bi bilo zato treba ustrezno spremeniti.
                  
               
                     (9)
                  
                  
                     Ker ni varnostnih razlogov, zaradi katerih bi morali takoj začeti veljati spremembi izvedbenih uredb (EU) 2016/898 in (EU) 2018/982, uvedeni s to uredbo, je primerno zagotoviti prehodno obdobje, v katerem se lahko porabijo obstoječe zaloge zadevnih krmnih dodatkov.
                  
               
                     (10)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Spremembe Izvedbene uredbe (EU) 2016/898
            Izvedbena uredba (EU) 2016/898 se spremeni:
            
                        (1)
                     
                     
                        v naslovu se besede „imetnik dovoljenja Novus Europe SA/NV“ nadomestijo z besedami „imetnik dovoljenja Novus Europe NV“;
                     
                  
                        (2)
                     
                     
                        v Prilogi, drugi stolpec, „Ime imetnika dovoljenja“, se besede „Novus Europe SA/NV“ nadomestijo z besedami „Novus Europe NV“.
                     
                  
         
            Člen 2
            Spremembe Izvedbene uredbe (EU) 2018/982
            Izvedbena uredba (EU) 2018/982 se spremeni:
            
                        (1)
                     
                     
                        v naslovu se besede „imetnik dovoljenja Novus Europe N.A/S.V.“ nadomestijo z besedami „imetnik dovoljenja Novus Europe NV“;
                     
                  
                        (2)
                     
                     
                        v Prilogi, drugi stolpec, „Ime imetnika dovoljenja“, se besede „Novus Europe N.A./S.V.“ nadomestijo z besedami „Novus Europe NV“.
                     
                  
         
            Člen 3
            Prehodni ukrepi
            Obstoječe zaloge dodatkov, ki so v skladu z določbami, ki so se uporabljale pred začetkom veljavnosti te uredbe, se lahko še naprej dajejo na trg in uporabljajo do porabe zalog.
         
         
            Člen 4
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 23. februarja 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 268, 18.10.2003, str. 29.
         
            (2)  Izvedbena uredba Komisije (EU) 2016/898 z dne 8. junija 2016 o izdaji dovoljenja za pripravek iz Bacillus licheniformis (ATCC 53757) in njegove proteaze (EC 3.4.21.19) kot krmni dodatek za pitovne piščance, piščance za nesnice, manj pomembne vrste perutnine za pitanje in za nesnice ter za okrasne ptice (imetnik dovoljenja Novus Europe S.A. / N.V.) (UL L 152, 9.6.2016, str. 11).
         
            (3)  Izvedbena uredba Komisije (EU) 2018/982 z dne 11. julija 2018 o izdaji dovoljenja za pripravek iz benzojske kisline, kalcijevega formata in fumarne kisline kot krmni dodatek za pitovne piščance in piščance za nesnice (imetnik registracije Novus Europe N.A./S.V.) (UL L 176, 12.7.2018, str. 13.)